Joe Jonas

Joe Jonas (kodanikunimega Joseph Adam Jonas; sündinud 15. augustil 1989) on ameerika laulja, muusik ja näitleja. 

Ta oli juhtlaulja koos oma noorema venna Nickiga ja Keviniga pop-rokkansamblis Jonas Brothers. Ta mängis Joseph Lucase rolli Disney Channeli originaalsarjas "Jonas". 2008. aastal osales bänd filmis "Rokilaager". 2013. aastal läks trio laiali.

Taust
Joseph Adam Jonase sünnikoht on Casa Grande Arizonas. Tema ema Denise on endine viipekeeleõpetaja ja laulja ning isa Paul Kevin Jonas (seenior) laulukirjutaja ja muusik. Joel on Itaalia, Saksa, Briti, Iiri, Šoti, Cherokee ja Kanada juuri. Joel on üks vanem vend Kevin ja kaks nooremat Nick ja Frankie. Ta kasvas üles kristlikus peres. 2015 aastal liitus ta uue bändiga DNCE.

Muusikakarjäär
Jonas Brothers
2005. aastal kuulas Columbia Recordsi uus president Steve Greenberg Nicki salvestist. Kuigi Greenbergile album ei meeldinud, meeldis talle Nicki hääl. Pärast laulu "Please Be Mine", mille autorid ja esitajad olid kõik vennad, kuulmist otsustas Greenberg Daylight/Columbia Recordsi nimel poistega lepingu sõlmida.

"It's About Time", vendade esimene album, ilmus 8. augustil 2006. Bändi mänedžeri sõnul oli see vaid veidi üle 50 000 eksemplariga "limiteeritud väljaanne". Kuna Sony ei olnud bändi edasisest reklaamimisest huvitatud, kaalus Jonas Brothers plaadifirma vahetamist. Bändi ja Columbia Recordsi koostöö lõppes 2007. aasta alguses.

Pärast lühikest aega ilma plaadifirmata, sõlmis Jonas Brothers 2007. aasta veebruaris lepingu Hollywood Recordsiga. Umbes samal ajal esinesid vennad GAP-i Baby Bottle Popside reklaamides, lauldes reklaamlaulu. Nende omanimeline teine album, "Jonas Brothers", ilmus 7. augustil 2007. See jõudis esimesel nädalal Billboard Hot 200 edetabelis 5. kohale.

Jonas Brothersite kolmas album, "A Little Bit Longer", anti Ameerika Ühendriikides välja 12. augustil 2008 ja see tõusis Billboard 200-s esikohale.

16. juunil 2009 ilmus Jonas Brothersite 4. (3. plaadifirma Hollywood Recordsi all ilmunud) stuudioalbum "Lines, Vines, and Trying Times". Album jõudis Billboard 200-s 247 000 müüdud eksemplariga esikohale.

Sooloartist
19. mail 2010 teatati, et Joe Jonas plaanib ilmutada sooloalbumi. See on esimene Joe plaat ilma Jonas Brothersita. Albumist rääkides ütles Joe: "Jah, siin pole mingit saladust ... Me lihtsalt ootame õiget aega. Sel aastal on tulemas palju Jonase kraami, seega kui sellele albumile on koht, siis me selle ka välja anname." 

Jonas rääkis oma kogemust töötades produtsendi Frankmusikuga: "Frank on väga lahe ja andekas ... Me kohtusime mõni kuu tagasi ja kui me esimest korda kohtusime, ei läinud kõik plaanipäraselt. Me ei olnud kindlad, kas me hakkame koostööd tegema. Tal on tugev electropopi ja tantsumuusika taust, nüüd on see üsnagi meie suund."

Näitlejakarjäär
17. augustil 2007 oli Joe koos oma vendadega külalisesinejaks ühes telesarja "Hannah Montana" osas. Kõrvuti selle osaga linastus ka "High School Musical 2" ja Disney Channeli saate "Phineas and Ferb" tutvustusega. Osa saavutas rekordilise vaadatavuse 10,7 miljoni vaatajaga ja sellest sai kaabeltelevisiooni vaadatuim telesaade.

Joe ja ta vennad olid osalised Disney Channeli filmis "Rokilaager", kus nad mängisid bändi Connect Three. Joe mängis meespeategelast ja juhtlauljat Shane Grayd; Nick oli kitarrist ja trummar Nate; Kevin oli kitarrist Jason. Filmi soundtrack lasti välja 17. juunil 2008. Film esilinastus 20. juunil 2008 USA-s Disney Channelil ja Kanadas Familys. Filmi järg "Rokilaager 2: Viimane esitus" esilinastus 3. septembril 2009.

Tõsielusari "Jonas Brothers: Living the Dream" esilinastus Disney Channelil 16. mail 2008. Esimene hooaeg, mis kestis kuni 5. septembrini 2008, kirjeldas vendade elu turnee "Look Me In The Eyes" ajal. Tuuri nimi oli inspireeritud bändi laulust "When You Look Me in the Eyes". Sarja teine hooaeg algas 21. märtsil 2010. Teine hooaeg jälgis bändi Euroopas nende maailmaturnee "World Tour 2009" ajal.

Joe ning tema kolm venda Kevin, Nick ja Frankie osalesid oma Disney telesarjas "Jonas". Sarjas mängivad Jonase vennad popmuusikabändi, kes püüavad normaalselt elu elada. Esimene hooaeg esilinastus 2. mail 2009. Teise hooaja filmimine algas 2010. aastal.

Joe Jonas oli telesaate "American Idol" külaliskohtunik Dallases.

2010. aasta veebruaris mängis Joe Jonas tennisemängijat Vampire Weekendi loo "Giving Up the Gun" muusikavideos koos Jake Gyllenhaali, Lil Joni ja RZA-ga.

Isiklikku
2006. aastal oli Joe Jonas lühiajaliselt suhtes laulja ja näitleja AJ Michalkaga, kes on tuntud ansamblist 78violet.

2008. aastal alustas Jonas suhet poplaulja Taylor Swiftiga. 11. novembril 2008 ütles Swift intervjuus Ellenile, et Jonas lõpetas suhte 27-sekundilise telefonikõnega. Swift kinnitas, et tema laul "Forever & Always" albumilt "Fearless" on inspireeritud nende suhtest.

Pärast lahkuminekut Swiftiga alustas Jonas suhet näitleja Camilla Belle'iga, kellega tutvus ansambli Jonas Brothers muusikavideo "Lovebug" võtetel. Suhe kestis ligi aasta.

2010. aasta märtsis kinnitas näitleja ja laulja Demi Lovato, Jonase kaasnäitleja filmides "Rokilaager" ja "Rokilaager 2", et nad on suhtes. Sama aasta 24. mail teatas Lovato Twitteris, et nad on otsustanud lahku minna, kuid jäävad headeks sõpradeks.

Tutvumine näitleja Sophie Turneriga 2016. aastal viis pikaajalise suhteni. Paar kihlus 2017. aasta oktoobris ning abiellus 2019. aasta mais Las Vegases peetud privaatsel tseremoonial. Teine, suurem pulmatseremoonia toimus sama aasta juunis Prantsusmaal. Neil on kaks tütart (sündinud 2020 ja 2022).

Perekondlikud pinged viisid abielulahutuseni, mille algatas Jonas 2023. aasta septembris. Oktoobris sõlmiti ajutine laste hoolduskokkulepe ning lahutus jõustus 2024. aastal.

Diskograafia

Jonas Brothers
It's About Time (2006)
Jonas Brothers (album) (2007)
A Little Bit Longer (2008)
Music from The 3D Concert Experience (2009)
Lines, Vines, and Trying Times (2009)
Jonas Brothers: Live: Walmart Soundcheck CD+DVD (2009)

Singlid
AastaPealkiriEdetabeli kohtAlbumUSA2008"This Is Me" (koos Demi Lovatoga)9Camp Rock"Gotta Find You"20"We Rock" (with the Cast of Camp Rock)30"Play My Music" (featuring Kevin and Nick Jonas)182009"Send It On"(with Demi Lovato, Selena Gomez, Miley Cyrus)20 Non Album Song"Bounce" (with Demi Lovato and "Big Rob")2010"We Are the World 25 for Haiti"(with Various Artists)2"Make A Wave" (with Demi Lovato)2010"Make It Right"

Jonas Brothersi väljaanded
Aasta  Artist  Pealkiri 2006  Jonas Brothers  It's About Time 2007  Jonas Brothers 2008  Camp Rock A Little Bit Longer 2009  Be Mine (Jonas Brothers EP) Jonas Brothers: The 3D Concert Experience ITunes Live from SoHo (Jonas Brothers EP) Lines, Vines and Trying Times Jonas Brothers: Live: Walmart Soundcheck CD+DVD 2010  JONAS  Camp Rock 2: The Final Jam

Filmid
 Film Aasta Film Roll Märkmed 2008 Best of Both Worlds kontsert Iseennast 3D-kontsert-film Rokilaager Shane Gray Tehtud televisioonile Jonas Brothers: Elades unistusi Iseennast Tõsielusari 2009 Jonas Brothers: 3D Kontsertelamus Iseennast 3D-kontsert-film Bänd bussis Iseennast Tõsielu-DVD Öö muuseumis 2 Keerub Film JONAS Joe Lucas Telesari 2010Rokilaager 2Shane GrayFilm Külalisesinemised Aasta  Nimi  Roll  Märkmed 2007 Hannah Montana Iseennast "Mina ja Mr. Jonas ja Mr. Jonas ja Mr. Jonas" (Hooaeg 2, osa 16) 2008 Disney Channel Mängud 2008 Iseennast Kolmas aasta Stuudio DC: Peaaegu elus Iseennast Teine sõuEkstreemne muutus: Kodu eri Iseennast "Akersite pere" (Hooaeg 6, osa 2) Disney Channeli Täiesti Uus Aasta 2008 Iseennast Disney Channel eri Uus Aasta üritus 2009 Saturday Night Live Iseennast 14. veebruari 2009 osa 2010 American Idol Iseennast, kohtunik 27. jaanuari 2010 osa Muusikavideo Aasta Nimi Artist Roll2010Giving Up the GunVampire WeekendTennisemängija

 Viited 

Välislingid



Kategooria:Ameerika Ühendriikide lauljad
Kategooria:Sündinud 1989